Rokonių šv. Kazimiero bažnyčia

Rokonių šv. Kazimiero bažnyčia – katalikų bažnyčia, esanti Rokonių kaime (Šeduvos sen.), Radviliškio rajone, Sidabravo Švč. Trejybės parapijos teritorijoje. Bažnyčia iškilo už privačias lėšas, jos fundatorius – Šeduvos miesto Garbės pilietis, ūkininkas Kazimieras Masilionis.Šeduva tradiciškai šventė ir Jonines, ir Šeduvos gimtadienį (Radviliškio raj. savivaldybės inf.) 

 Istorija 

Rokonių bažnyčia buvo statoma apie 10 metų. 2019 m. balandžio–gegužės mėn. buvo numatyti baigiamieji įrengimo darbai, statinio įteisinimas, bet dėl biurokratinių kliūčių, kilusios pandemijos to numatytu laiku nepavyko padaryti, buvo atidedama.Ūkininko aistros stebina: pastatė bažnyčią ir 71-erių tapo pilotu  Milijoną eurų kainavusi bažnyčia jokiam dekanatui nepriskirta, o turtą fundatoriaus valia paveldės dukra su šeima.Neregėtas ūkininko dosnumas: Radviliškio rajonui padovanojo 1 mln. eurų kainavusią bažnyčią

2021 m. rugsėjo 26 d. bažnyčia buvo pašventinta Šiaulių vyskupo Eugenijaus Bartulio, šventovei suteiktas šv. Kazimiero vardas.Po Rokonių dangum – naujas brangakmenisRokonių kaimas melsis privačioje bažnyčiojeŠv. Kazimiero bažnyčia - Šiaulių televizija (reportažas)

 Architektūra 

Bažnyčia sumūryta iš latviškų raudonų plytų, stačiakampio plano, vienanavė, viduje 12x27 m dydžio, bebokštė. Priekiniame fasade imituojamas portikas su keturiomis apskrito skerspjūvio kolonomis. Trikampiame frontone paruoštas stačiakampis plotas eksponuoti religiniam plakatui. Šventoriaus kampe stovi mūrinė varpinė. Šventoriaus tvora metalinio tinklo. 

Bažnyčioje yra 100 sėdimų vietų. Virš pagrindinio įėjimo įrengtas vargonų choras. Pagrindinėje erdvėje ir zakristijoje pastatyti kietmedžio baldai (suolai, klausykla). Interjeras papuoštas Tryškių tautodailininko Prano Dužinsko ąžuolinėmis šventųjų skulptūromis. Viena jų vaizduoja Šv. Kazimierą – dangiškąjį Lietuvos globėją. Altoriaus vietoje pastatytas masyvus kryžius, sveriantis 1000 kilogramų.

Varpinėje pakabintas lenkų firmos 2017 m. nulietas varpas su fundatoriaus vardu ir Vyčiu.

 Galerija 

 Šaltiniai 

Kategorija:Radviliškio rajono bažnyčios